Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų Tarybos bendrosios pozicijos pakeitimų dėl Europos Parlamento ir Tarybos Reglamento pasiūlymo iš dalies keičiančio Konvenciją dėl 1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo, dėl valstybių narių tarnybų, atsakingų už transporto priemonių registracijos liudijimų išdavimą, prieigos prie Šengeno informacinės sistemos IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį /* KOM/2005/0250 galutinis - COD 2003/0198 */





[pic] | EUROPOS BENDRIJŲ KOMISIJA | Briuselis, 2.6.2005 KOM(2005) 250 galutinis 2003/0198 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų Tarybos bendrosios pozicijos pakeitimų dėl EUROPOS PARLAMENTO IR TARYBOS REGLAMENTO PASIŪLYMO iš dalies keičiančio Konvenciją dėl 1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo, dėl valstybių narių tarnybų, atsakingų už transporto priemonių registracijos liudijimų išdavimą, prieigos prie Šengeno informacinės sistemos IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2003/0198 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų Tarybos bendrosios pozicijos pakeitimų dėl EUROPOS PARLAMENTO IR TARYBOS REGLAMENTO PASIŪLYMO iš dalies keičiančio Konvenciją dėl 1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo, dėl valstybių narių tarnybų, atsakingų už transporto priemonių registracijos liudijimų išdavimą, prieigos prie Šengeno informacinės sistemos 1. DOKUMENTų RINKINIO APRAšYMAS Taryba savo 2003 m. birželio mėn. 5 ir 6 d. išvadose pasiūlė Komisijai pateikti teisės akto projektą dėl transporto priemonių registravimo institucijų prieigos prie Šengeno informacinės sistemos (SIS) duomenų apie pavogtas ir prarastas transporto priemones ir susijusių dokumentų. 2003 m. rugpjūčio 21 d. Komisija pateikė pasiūlymą dėl reglamento projekto. Šiame pasiūlyme nustatoma, kad po reglamento projekto paskelbimo valstybėms narėms bus suteikti šeši mėnesiai, kad jos galėtų sudaryti būtinas technines sąlygas tiesioginei prieigai suteikti. Tai leidžia manyti, kad ši funkcija gali būti įgyvendinta dabartinėje SIS sistemoje. Siekiant suteikti transporto priemonių registravimo institucijoms galimybę naudotis SIS bylomis apie pavogtas transporto priemones, būtina iš dalies pakeisti Šengeno konvenciją, nes dėl duomenų apsaugos Konvencijoje konkrečiai nurodytos institucijos, turinčios teisę naudotis SIS. Dėl to šiuo reglamentu siūloma įtraukti į Konvenciją naują straipsnį – 102A. Šis pasiūlymas grindžiamas EB sutarties 71 straipsnio 1 dalies d punktu. 2004 m. balandžio 1 d. Parlamentas pateikė savo nuomonę po pirmojo svarstymo, pasiūlydamas 10 pakeitimų. Visų pirma, Parlamentas paprašė teikti metinę šio reglamento įgyvendinimo ataskaitą. Galiausiai, pabrėždamas, kad didesnės prieigos galimybės įmanomos tik sugriežtinus duomenų apsaugos taisykles, Parlamentas iškėlė reikalavimą įrašinėti kiekvieną duomenų perdavimą. Komisija žodžiu pristatė savo nuomonę dėl pirmojo svarstymo pakeitimų ir jos pagrindu Taryba įtraukė į bendrąją poziciją septynis iš dešimties EP pakeitimų. - Komisijos sprendimo data: 2003 8 21. - Pasiūlymo pateikimo Parlamentui ir Tarybai data: 2003 8 21. - Europos ekonomikos ir socialinių reikalų komiteto nuomonės data: 2004 2 25. - Pirmasis Europos Parlamento svarstymas: 2004 4 1. - Komunikato perdavimo iš Komisijos į Europos Parlamentą pagal EB sutarties 251 straipsnio 2 dalies antrą pastraipą dėl Tarybos bendrosios pozicijos (KOM(2005)3 galutinis) data: 2005 1 10. - Tarybos bendroji pozicija: 2004 12 22 (vienbalsiai). - Tarybos bendrosios pozicijos gavimo Europos Parlamente data: 2005 1 13. - Antrasis Europos Parlamento svarstymas: 2005 4 28. 2. PASIŪLYMO TIKSLAS Bendras pasiūlymo tikslas yra iš dalies pakeisti Šengeno konvenciją, siekiant pagerinti valstybių narių bendradarbiavimą ir vidaus rinkos veikimą. Konkretūs tikslai yra šie: Visų pirma, šis pasiūlymas prisideda prie bendrosios transporto politikos realizavimo, nes suteikia valstybėms narėms papildomų veikimo priemonių, kad padėtų kiekvienai jų transporto priemonių perregistravimo srityje ir taip palengvintų transporto priemonių registracijos liudijimų, išduotų kitoje valstybėje narėje, tarpusavio pripažinimą. Antra, šis pasiūlymas rodo Šengeno acquis plėtrą, kaip apibrėžta Tarybos sprendime 1999/436/EB. Tai yra konkretus indėlis į keletą kitų iniciatyvų, plėtojančių Šengeno acquis , kurių tikslas – padidinti SIS funkcijų skaičių. Trečia, pasiūlymas prisidės prie tikslų, suformuluotų Europos Vadovų Tarybos susitikime Tamperėje ir vėl pabrėžtų Hagos programoje, patvirtintoje Europos Vadovų Tarybos 2004 m. lapkričio mėn., siekiant sustiprinti laisvės, saugumo ir teisingumo erdvę, pasiekimo. Šis pasiūlymas ypač prisideda prie veiksmingesnės kovos su transporto priemonių vagystėmis. Tai bus atliekama leidžiant tam tikromis sąlygomis nacionalinėms transporto priemonių registravimo institucijoms ieškoti informacijos SIS duomenų registruose apie pavogtas transporto priemones ir pavogtus transporto priemonių dokumentus prieš registruojant transporto priemonę, kuri jau yra užregistruota kitoje Šengeno susitarimo valstybėje. Ši informacija sudarys papildomų sunkumų vagims parduodant vogtas transporto priemones kitose Šengeno susitarimo valstybėse. Tuo pačiu metu, ji padidins vagysčių aukų galimybes atsiimti prarastą turtą. 3. KOMISIJOS NUOMONė DėL EUROPOS PARLAMENTO PASIūLYTų PAKEITIMų Antrojo svarstymo metu Parlamentas priėmė 3 pakeitimus ir Komisija jiems visiškai pritaria. 1 pakeitimas 3 KONSTATUOJAMOSIOS DALIES 3 PUNKTAS 2004 m. gruodžio 22 d. Tarybos sprendime 2004/919/EB dėl kovos su tarpvalstybinio pobūdžio nusikaltimais, susijusiais su transporto priemonėmis, kalbama apie SIS naudojimą, kaip neatsiejamą teisėsaugos strategijos prieš nusikaltimus, susijusius su transporto priemonėmis, dalį. 1 pakeitimu tekstas atnaujinamas, kad atsispindėtų faktas, jog olandų iniciatyva, į kurią buvo atsižvelgiama bendrosios Tarybos pozicijos 3 konstatuojamoje dalyje, jau yra priimta. 2 pakeitimas 13 A (nauja) (13a) KONSTATUOJAMOJI DALIS Šveicarijos atžvilgiu, šiuo reglamentu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos pasirašytame susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis, priklausančio sričiai, nurodytai sprendimo 1999/437/EB 1 straipsnio G punkte, kuris siejamas su Tarybos sprendimo 2004/860/EB 4 straipsnio 1 dalimi dėl šio susitarimo pasirašymo Europos bendrijos vardu ir dėl laikino tam tikrų nuostatų taikymo. 2 pakeitimas daromas atsižvelgiant į artėjantį Šveicarijos prisijungimą prie Šengeno acquis , kurį ši priemonė plėtoja. 3 pakeitimas 1 STRAIPSNIS 102 a straipsnio 3 a dalis (nauja) (1990 m. Šengeno konvencija) 3a. Kiekvienais metais pasikonsultavusi su bendros priežiūros institucija, įsteigta pagal 115 straipsnį dėl duomenų apsaugos taisyklių, Taryba pateikia Europos Parlamentui ataskaitą apie šio straipsnio įgyvendinimą. Šioje ataskaitoje pateikiama informacija ir statistiniai duomenys, susiję su šio straipsnio taikymu ir įgyvendinimo rezultatais, ir išdėstoma kaip buvo taikomos duomenų apsaugos taisyklės. 3 pakeitimu reikalaujama, kad Taryba teiktų EP metinę ataskaitą apie siūlomos prieigos, skirtos transporto priemonių registravimo institucijoms, siekiant kovoti su nusikaltimais, susijusiais su transporto priemonėmis, įgyvendinimą. 3 pakeitimas dabar yra priimtinas Komisijai, nes jis pakeičia ankstesnių 10 (pirmojo svarstymo) pakeitimų formuluotes dviem aspektais: visų pirma, siūloma, kad Taryba, o ne Komisija teiktų EP ataskaitą. Iš tiesų, Komisija neatsako už dabartinės SIS valdymą. Antra, pateikiama bendra formuluotė, kuri paaiškina, kad šių statistinių duomenų rengimas nereiškia, kad valstybės narės turi daryti techninius pakeitimus nacionaliniu lygiu. Iš tiesų, ataskaitoje bus daugiausia teikiama „informacija ir statistiniai duomenys, susiję su šio straipsnio taikymu ir įgyvendinimo rezultatais“. 4. IšVADA Pagal EB sutarties 250 straipsnio 2 dalį Komisija iš dalies pakeičia savo pasiūlymą, kaip išdėstyta pirmiau.